
Vorto  de  la  redaktoro 


Esti  ateisto  en  la  nuna  mondo  povas  esti 
danĝere.  Pasintjare  en  Parizo,  okazis  atako 
kontraŭ  ĵurnalistoj  de  la  ateisma  revuo 
Charlie  Hebdo.  Tamen,  en  la  Okcidento, 
kvankam  malfermite  esti  ateisto  povas  foje 
elvoki  malaprobon,  eĉ  ostracismon,  malofte 
estas  danĝero,  ke  oni  estos  mortigita  pro 
esprimado  de  opinioj  ateismaj  kaj  kritikaj 
rilate  al  religio.  En  kelkaj  ne-okcidentaj 
landoj,  bedaŭrinde,  tia  danĝero  estas  pli 
reala,  pli  ofta.  Tie,  esti  ateisto  signifas  esti 
tre  kuraĝa,  esti  celo  de  religiaj  homoj,  kiuj 
ne  toleras  vin  kaj  pretas  vin  mortigi.  Tia 
kuraĝulo  estis  Nazimuddin  Samad,  ateisma 
bloganto,  kies  26-jara  vivo  estis  finita  sur 
strato  en  Dako,  ĉefurbo  de  Bangladeŝo,  la 
6an  de  aprilo  ĉi-jare.  Omaĝe  al  li,  kaj  aliaj 
kiel  li  diverslande,  ni  metis  lian  foton  sur  la 
kovrilo  de  nia  bulteno. 

Per  tiuj  seriozaj  vortoj  mi  komencas  mian 
redaktoradon  de  tiu  ĉi  bulteno  por 
memorigi  al  ni,  membroj  de  ATEO,  kaj  al 
aliaj  kiuj  legas  tiun  ĉi  numeron,  ke  ateismo 
ne  estas  simple  iu  intelekta  sinteno,  eble  ne 
varme  akceptata  aŭ  bone  komprenata  de 
niaj  samsocianoj,  sed  defio  ĵetita  antaŭ 
tiujn,  kiuj  emas  subpremi  liberan  pensadon 
kaj  debatadon,  racian  esploradon,  kaj 
pridubadon  de  dogmoj  kaj  de  la 
konservativaj,  aŭtoritaraj  sociaj  kaj 
politikaj  strukturoj  bazitaj  sur  ili.  Ateismo 
estas  iasence  baza  testo  de  libereco  kaj 
demokratio,  de  preteco  akcepti  kritikadon 
de  kredoj  konsiderataj  nekritikeblaj, 
senpense  akceptendaj. 

Mi  ŝatus,  nome  de  la  tuta  ATEO-membraro, 
danki  al  Christian  Riviere  por  lia  kvinjara 
redaktorado  de  tiu  ĉi  bulteno.  Pro  liaj 
klopodoj,  ĝi  sukcesis  aperi  regule  kaj 
enhavi  grandan  gamon  da  interesaj 
artikoloj.  Mi  esperas  daŭrigi  bonorde  lian 
laboron,  sed  ankaŭ  enkonduki  iujn  ŝanĝojn. 
Fakte,  mi  estas  membro  de  redakcia  teamo, 
kune  kun  Jakvo  Schram,  Anna  Lovvenstein, 


kaj  Christian.  Jakvo  afable  transprenis  la 
grafikan  aranĝadon  de  la  bulteno,  dum 
Anna  konsilas  pri  la  enhavo,  kontrolas 
lingvaĵon  (bonŝance  por  ni,  ŝi  ja  estas 
membro  de  la  Akademio!),  varbas 
kontribuojn  kaj  mem  kontribuas,  kaj 
aranĝas  la  presadon  de  la  bulteno.  Christian 
daŭre  dissendos  la  bultenon  al  la  membroj, 
kaj  espereble  foje  ankaŭ  kontribuos  al  la 
enhavo. 

Dum  mia  redaktorado,  mi  esperas  igi  la 
bultenon  pli  tutmonda,  por  ke  ne-eŭropanaj 
voĉoj  estu  pli  reprezentataj  sur  ĝiaj  paĝoj. 
Modesta  paŝo  en  tiu  direkto  estas  la  du 
kontribuoj  el  Azio  en  tiu  ĉi  numero,  unu  el 
Barato  /  Hindio,  la  alia  el  araba  lando.  Mi 
mem  estas  parte  de  azia  deveno,  pasigis  la 
unuajn  11  jarojn  de  mia  vivo  en  Hindio, 
poste  pasigis  du  jardekojn  en  Usono,  kaj 
ekde  longe  jam  loĝas  en  Pollando.  Do, 
tutmondiĝo  de  la  bulteno  estas  grava  por 
mi. 

Fine,  mi  invitas  vin  legi  tiun  ĉi  numeron,  kiu 
komenciĝas  per  eseo  pri  la  parizaj  atakoj  en 
Novembro  2015,  kiuj  okazis  ĉirkaŭ  la 
tempo  kiam  aperis  la  antaŭa  numero  de  la 
bulteno.  Ekde  kiam  ĝi  estis  verkita,  okazis 
sekvaj  multmortigaj  atakoj  en  Bruselo, 
ankaŭ  faritaj  de  religiaj  fanatikuloj.  La 
numero  daŭras  per  kritikoj  de  Kristanismo 
kaj  Islamo  (tiu  lasta  verkita  de  bberpensa 
araba  islamano),  kaj  komentarioj  pri 
ateismo,  agnostikismo  kaj  sendieco.  Sekvas 
aro  da  artikoloj  pri  nuntempaj  aferoj  en  la 
mondo,  kiuj  iel  rilatas  al  ateistoj,  inkluzive 
du  kiuj  konfirmas  tion,  per  kio  mi  komencis 
tiun  ĉi  tekston,  ke  esti  ateisto  povas  esti 
danĝere.  Kiel  mia  lasta  vorto  de  tiu  ĉi 
"Vorto",  mi  invitas  vin,  leginte  ĉi  numeron, 
pripensi  kontribui  al  la  sekvonta  per 
propra  verko  aŭ  traduko,  kaj  ankaŭ  ĉeesti 
la  kunvenon  de  ATEO  dum  la  UK  en  Nitra, 
Slovakio  ĉi-julie.  Bonajn  ateismajn  legadon, 
verkadon  kaj  kongresumadon! 

Nyegosh  Dube  (Pollando) 

La  Parizaj  Atakoj 


Kiuj  estas  tiuj  homoj? 


La  morgaŭon  de  la  atencoj  en  Parizo, 
mi  skribis:  "Kiuj  estas  tiuj  homoj?”  Mi 
aŭskultis  tiujn,  kiuj  delonge  studis, 
analizis,  esploris,  intervjuis  islamanojn, 
ĉu  moderulojn,  ĉu  ekstremistojn,  eĉ 
ĝihadistojn.  Mi  ankaŭ  legis  artikolojn  de 
fakuloj,  psikologoj,  esploristoj  -  ĉiuj  kiuj 
jam  faris  longan  laboron  kaj  pro  tio 
rajtas  esprimi  koheran  vidpunkton. 

Ŝajnas,  ke  mi  hodiaŭ  iom,  nur  iom,  pli 
klare  komprenas,  kiuj  estas  tiuj 
teroristoj  kaj  kial  ili  fariĝis  tiaj: 

•  Krom  la  ĉefoj  kaj  la  idelogoj, 
ili  plej  ofte  aĝas  inter  20  kaj  30 
jaroj. 

•  Ne  ĉiuj  estas  arabdevenaj 
islamanoj,  multaj  el  ili  estis 
kristanoj,  kiuj  poste  konvertiĝis. 

•  Ne  ĉiuj  estas  stultaj  homoj 
sen  edukado,  sen  iu  ajn  pripenso, 
tute  nekapablaj  kompreni  tion, 
kion  oni  volas,  ke  ili  faru: 
mortigi  la  neislamanojn,  la 
"malbonajn"  islamanojn,  la 
nekredantojn  kaj  senkredulojn. 

•  A1  ili  ĉiuj  oni  kredigis,  ke  la 
okcidentaj  moroj  malpurigis  la 
homaron,  ke  pro  tio  ilia  devo 
estas  detrui  tiun  civilizacion 
profite  al  pura  islama  mondo. 

Sed  ŝajnas,  ke  ĉiuj  pro  diversaj  kialoj 
estis  antaŭ  ĉio  dezirantaj  militi  kontraŭ 
si  mem  (lerneja  fiasko,  senlaboreco, 
familia  malakcepto  aŭ  familiaj 
problemoj,  kondamnoj  por  pli-malpli 
gravaj  deliktoj,  ktp).  Fuĝi  de  sia  lando, 
eskapi  el  sia  familio  por  integriĝi  en 
radikalan  movadon  aperas  kiel 


ONLESEMMERDE  . 

oportuna  ŝanco  por  fariĝi  alia  persono, 
valora  militisto  aŭ,  kial  ne,  martiro  je  la 
nomo  de  Alaho. 

Karaj  tutmondaj  geamikoj, 

Mi  daŭrigas  mian  pripensadon  pri  la 
ĵus  pasintaj  atencoj  en  Parizo.  Ĉi-foje 
temas  nek  pri  "kontraŭdiaj"  desegnistoj 
(tiuj  de  Charlie  Hebdo ),  nek  pri 
"malfidelaj"  judoj  (klientoj  de  la  koŝera 
magazeno  en  Vincennes).  La  viktimoj 
estas  "senkulpaj  francoj"  se  mi  rediras 
la  bedaŭrindajn  vortojn  de  politikistoj 
kaj  ĵurnalistoj  (ĉu  la  unuaj  mortintoj 
estis  malpli  "senkulpaj"  ol  la  duaj?). 

La  januaraj  atencoj  en  Parizo  ne 
estis  simpla  parentezo  sed,  ve,  nur  la 
komenco  de  nova  tragika  rakonto.  Aliaj 
atencoj  okazis  poste,  en  Bejruto,  en 
Egiptio  kun  la  eksplodo  de  rusa  aviadilo 
kaj  laste  en  Bamako,  Malio  -  sen  kalkuli 
la  tranĉitajn  kapojn  de  eksterlandaj 
homoj  en  Sirio  aŭ  Irako. 

Nova  sento  naskiĝis  en  Francio  post 

La  Parizaj  Atakoj 


la  13a  de  novembro:  ĉiu  franca  civitano 
estas  potenciala  celo.  Sed  kial?  Ĉu  ĉar  la 
teroristoj  estis  tre  seniluziiĝis  post  la 
unuaj  atencoj  en  januaro?  Ĉu  ĉar  ne 
plaĉis  al  la  murdistoj  la  milionoj  da 
blankuloj,  nigruloj,  kristanoj,  islamanoj 
kaj  ateistoj,  kiuj  kuniĝis  en  multaj  urboj 
la  llan  de  januaro  2015?  Anstataŭ 
bruligi  moskeojn,  anstataŭ  preni  sian 
pafilon  por  mortigi  unu  la  alian, 
milionoj  da  simplaj  civitanoj  pace  kaj 
silente  malsupreniris  sur  la  stratojn  por 
heroldi  sian  amligitecon  al  fundamentaj 
valoroj  de  nia  lando:  demokratio,  libera 
esprimado,  laikeco,  malkonsento  pri 
perforto  -  ĉion,  kion  abomenas  la 
teroristoj. 

Kaj  kion  celas  tiuj  fanatikuloj?  Kion  la 
ĉefteroristoj  esperis?  Verŝajne  instigi 
rasajn  ribelojn,  punajn  ekspediciojn, 
masakrojn  de  tutaj  kvartaloj  per  fero  kaj 
sango,  kaj  precipe  mortigajn 


alfrontiĝojn  inter  komunumoj.  Tio  ne 
okazis! 

Bedaŭrinde  por  la  ĝihadistoj,  la 
reago  de  la  franca  loĝantaro  ne  estas  la 
atendata  reago!  Ordinaraj  loĝantoj  ne 
vidas  siajn  najbarojn  kiel  sovaĝajn 
bestaĉojn,  eĉ  se  ili  estas  islamanoj! 

Krom  la  nunaj  tro  nombraj 
ekstremdekstruloj,  saĝaj  homoj  rifuzas 
kredi,  ke  islamano  nepre  signifas 
teroriston. 

Verŝajne  okazos  aliaj  atencoj.  Ĉu  en 
denove  en  Parizo?  En  alia  granda  urbo? 
Ĉu  en  Bruselo  aŭ  Berlino?  [Nu,fakte 
okazis  atako  en  Bruselo!  -  red.]  En  tute 
neatendita  loko?  Tio  ŝajnas  neevitebla, 
bedaŭrinde.  Tamen  la  barbaroj  ne 
devus  kredi,  ke  ili  venkos!  Ĉar  la  plej 
ofte  aŭdataj  vortoj  ĉie  estas  la  samaj: 

"Ni  daŭrigos  nian  vivon  same  kiel 
antaŭe!” 

"Daŭre  ni  iros  kinejon,  teatron, 
koncerton!” 

"Daŭre  ni  trinkos  ĉe  teraso  de 
trinkejoj!” 

"Daŭre  ni  manĝos  ĉe  restoracioj!” 

Mi  nun  ĉesigos  mian  cerbumadon, 
konkludante  per  karikaturo  desegnita 
de  Coco,  karikaturistino  de  Charlie 
Hebdo: 

Ili  havas  armilojn 

Oni  fektedas  ilin, 

Oni  havas  ĉampanon! 

Gerard  Senecal  (Francio) 

Pri  Ateismo 


Fluctuat  nec  mergitur 

Post  la  teroraj  atakoj  en  Parizo  la  13an 
de  novembro  2015 

Slogano  tro  rapide  ŝpruciĝis:  "Pray 
For  Paris”.  Tiu  "Preĝu  por  Parizo” 
disvastiĝis  sur  la  interreto.  Poste, 
komenciĝis  jenaj  demandoj:  Kial  preĝi 
por  la  ĉefurbo  de  laika  ŝtato?  Ĉu  vere 
nepras  kontraŭmeti  Dion  fronte  al 
frenezaj  kredantoj  je  Dio?  Tute  ne 
aprobis  centoj  da  interretuloj. 

Troegis  por  la  desegnisto  Joann  Sfar, 
kiu  sendis  mallongan  mesaĝon  plurfoje 
plusenditan:  "Karaj  tutmondaj 
geamikoj,  dankon  pro  la  slogano  'Preĝu 
por  Parizo'  sed  ni  ne  plu  bezonas 


drononte  -  sed  la  ateisto  scipovas  naĝi. 

Ateisto  devas  repliki  la  stultan 
demandon  kial  li  nomas  sin  ateisto  -  ĉar 
ties  latina  radiko  signifas  Dio.  Ho  jes, 
profunde  suspiras  la  ateisto:  "dank’  al  Dio 
mi  estas  ateisto”.  Pro  tia  respondo 
kompreneble  ege  ĝojas  la  religiuloj  - 
sacerdotoj  kaj  pastroj. 

La  konkludo,  ke  Dio  havas  la  saman 
statuson  kiel  la  fluganta  spageto-monstro, 
estas  malinstruo,  kiel  la  aserto  ke  ĉiuj 
mensmalsanuloj  estas  kretenoj. 

Plej  ridinda  estis  la  kampanjo  de 
sciencisto  Richard  Davvkins,  kiu  sloganis: 
"Probable  ne  ekzistas  Dio,  prefere  vi  ĝuu  la 
vivon!” 

Cetere,  seriozaj  sciencistoj  ĵus  malkovris, 
ke  telepatia  kuracado  ne  efikas  en  distanco 
de  pli  ol  10  kilometroj! 

Sed  tion  vi  bonvolu  ne  kredi! 

La  vidpunkto  de  ateisto  estas  simpla 
negado  kontraŭ  la  dikredantoj. 

La  agnostikulo  ŝvebas  super  akvoj,  ne  Dieter  Rooke  (Svislando) 


Al  agnostikaj  kamaradoj  el  SAT 

Jen  respondo  de  D-ro  "Ĉiomprava”  el 
svisa  ĵurnalo  Der  Bund  (22  okt  2015)  al  la 
demando  -  kia  estas  diferenco  inter  ateisto 
kaj  agnostikulo? 

Nu  jes,  certe  ekzistas  diferenco: 
agnostikulo  ne  per  si  mem  estas  jam 
ateisto!  Li  nur  asertas,  ke  neniu  scias  pri  la 
vera  ekzisto  de  Dio. 

Li  ne  dubas  kiel  teologo  —  sed  kiel 
teoriisto.  Tial  povas  ekzisti  agnostikaj 
teistoj  —  kaj  agnostikaj  ateistoj. 

La  agnostikulo  nur  ne  kuraĝas  juĝi  —  li 
estas  teologie  abstina.  Praktike  li  estas 
nomebla  milda  ateisto. 

Li  taksas  la  ateiston  kruda  kamparano  — 
simile  al  vandalo.  Ateisto  scias:  Dio  ne 
ekzistas.  Same,  ĉiu  scias  pri  la  neekzisto  de 
feo,  koboldo,  aŭ  paska  leporo. 


religion! 

Ni  fidas  muzikon!  Kisojn!  Vivon!  Ni 
kredas  je  ĉampano  kaj  ĝojo!”  Kaj  sen 
vere  scii  kiu  decidis  pri  la  afero 
(interreta  magio),  alia  frazo  sen  Dio  kaj 
preĝo  rapide  plenigis  la  sociajn  retojn, 
tre  malnova  frazo  skribita  en  iu  lingvo 
kiun  oni  kredis  mortinta:  Fluctuat  nec 
mergitur. 

"Ŝanceliĝas  sed  ne  subakviĝas”:  tio 
estas  la  devizo  de  Parizo. 

El:  " Marianne ”  16-26  novembro  2015 

Komunikis  Josiane  Ferrand  (Francujo) 

Ĉu  ateismo,  ĉu  sendieco? 

Kelkaj  komentoj  pri  la  kontribuo 
de  Ahado  Michel  en  "Ateismo"  n-ro  21: 

La  radiko  de  la  vorto  "ateismo" 
devenas  de  la  greka  adjektivo  a0£o<; 
(atheos).  Ĝia  signifo,  laŭeble  precize 
tradukita,  fakte  estas  "sendia".  Sed  jam 
ekestas  principa  problemo:  Ĉu  la  origina 
signifo  de  iu  nacilingva  vorto,  de  kiu 
Esperanta  vorto  devenas,  iel  enhavas  la 
"veran"  signifon  ankaŭ  de  la  derivaĵo? 
Ŝajnas  klare  ke  ne;  ekzemple  "centro" 
ne  signifas  "pikilo",  kvankam  ĝi  devenas 
de  la  greka  Kevrpov  (kentron),  kiu  havas 
ĝuste  tiun  signifon. 

Bedaŭrinde  populara,  sed  misgvida 
estis  (kaj  foje  ankoraŭ  estas)  la  ideo,  ke 
la  plej  maljuna  signifo  de  iu  vorto  estas 
iel  pli  "vera"  ol  la  pli  junaj.  La  scienco, 
kiu  okupiĝas  pri  la  historio  de  vortoj  kaj 
de  ĝiaj  signifoj,  nomiĝas  etimologio  -  kaj 
jam  tiu  nocio  enhavas  la  menciitan 
eraran  ideon,  ĉar  la  greka  nocio 
8xupo>Voyia  (etymologia),  de  kiu  la 
Esperanta  vorto  devenas,  signifas 
laŭvorte  "scienco  pri  la  vero".  Kiam  la 
greka  vorto  estis  formita,  en  la 
helenisma  epoko,  la  filologoj  vere 
kredis,  ke  per  historiaj  esploroj  pri 
lingvo  oni  povas  trovi  la  "veran 
signifon"  (eTopov  [etymon])  de  la 
vortoj.  Tiu  teorio  intertempe  montriĝis 
erara. 

Do,  kvankam  la  greka  vorto 
"atheos"  signifas  "sendia",  ni  ne  pro  tio 
akceptu,  ke  "ateismo"  esence  kaj 
profunde  signifas  "sendieco".  Sed  tamen 
mi  unue  volas  prezenti  ĉi  tie,  en  kiaj 
kuntekstoj  "atheos"  origine  aperas.  La 
plej  fruaj  lokoj  en  la  greka  literaturo,  en 


kiuj  tiu  adjektivo  aperas,  troviĝas  en 
poemoj  kaj  dramoj  el  la  5a  jarcento 
a.n.e.  (  =  antaŭ  nia  erao).  La  vorto  estas 
uzita  en  mallaŭda,  riproĉa  aŭ  eĉ  ofenda 
senco:  "atheos"  ("sendia")  estas  do 
persono,  kiu  rifuzas  adori  diojn  kaj/aŭ 
estas  forlasita  de  dioj.  Ŝajnas  entute,  ke 
tiu  difino  estas  farita  el  la  perspektivo 
de  "kredantoj"  (do:  kontraŭuloj). 

Do,  ĉu  ni  ateistoj  estas  "sendiaj"  en 
plena  senco?  Certe  ni  "rifuzas  adori 
diojn",  sed  ĉu  ni  volus  nomi  nin 
"forlasitaj  de  dio(j)"?  En  la  vorto 
"sendieco"  entute  ĝenas  min,  ke  ĝi 
difinas  mian  konvinkon  en  (logike) 
negativa  maniero.  Mi  ankaŭ  ne  nomus 
min  "sendiabla"  aŭ  "senanĝela", 
kvankam  ankaŭ  -  laŭ  mia  konvinko  - 
diabloj  kaj  anĝeloj  ne  ekzistas,  same  kiel 
dio(j). 

Do,  laŭ  mi  la  vorto  "ateismo"  estas 
pli  taŭga  ol  "sendieco",  ĉar  la  signifo  de 
la  Esperanta  vorto  ne  estas  plue 
analizebla,  almenaŭ  ne  en  Esperanto 
mem.  Kaj  pri  "-ismo"  oni  ne  devas  tiom 
zorgi,  eĉ  se  PIV  diras  ion  pri  "trudado": 
evidente  ekzistas  diversaj  "ismoj",  kiuj 
ne  permesas  la  ideon  de  altrudado  de 
siaj  doktrinoj:  humanismo, 
homaranismo,  pacifismo.  Ŝajnas  do,  ke 
"ateismo"  kiel  nocio  ankaŭ  estas 
akceptebla  por  pacifismaj  personoj. 

Tamen:  Kiel  filologon  min  ĝenas 
ankoraŭ  iomete  la  radiko  "ate-".  Mi  ja 
scias,  ke  tie  etimologie  kaŝiĝas  la  ideo  de 
"dio",  neata  per  la  prefikso  "a-".  Restas 
do  spuroj  de  negativa  difino  en  la 
origina  vorto.  Eble  ni  parolu  prefere  pri 
"laikismo"  aŭ  "sekularismo"  kiel  nia 
komuna  konvinko. 

Winfried  Schumacher  (Germanio) 

Diversspecaj  ateismoj 

La  difino  de  la  diversaj  specoj  de  teismo  / 
ateismo  estas  malfacila  kaj  diskutata.  Por 
fiksi  la  ideojn  ni  diras,  ke  al  la  demando 
“Cu  ekzistas  Dio?”,  la  teisto 
respondas  “jes”,  la  ateisto  “ne”,  la 
raciisma  teisto  “jes,  kaj  oni  povas  pruvi 
lin  ekziston  per  la  racio”,  la  skeptikulo  “mi 
dubas  pri  tio,  mi  eĉ  dubas,  ke  la  racio 
povus  respondi  al  tiu  demando”,  la  fideista 
teisto  “jes,  oni  nur  povas  scii  tion  per  la 
fido  kaj  la  revelacio”,  la  senreligiulo  “ne, 
kaj  la  religioj  estas  malbonaj”,  la  diisto 
“jes,  sed  la  religioj  estas  malbonaj”,  la 
mistika  teisto  “jes,  sed  tio  estas  tro  alta 
mistero  por  la  homo”,  la  logika 
pozitivisto  “la  demando  ne  havas  sencon, 


ĉar  la  vorto  Dio  mem  havas  nenian 
sencon”,  la  apatia  ateisto  aŭ  la 
indiferentulo  “mi  fajfas  pri  tio,  ĉar  tio  ne 
gravas  por  la  homa  vivo”,  la  naturalisto 
“Dio  ne  estas  klarigo  de  la  fenomenoj  kaj 
la  naturo  sufiĉas  al  si  mem”,  la  ateista 
kristano  (jes,  tio  ekzistas!)  “ne,  sed  Jesuo 
estis  elstara  estulo”,  kaj  la  agnostikulo 
“fakte,  mi  scias  nenion  pri  tio”.  Dio 
rekonos  la  siajn. 

El:  John  Allen  Paulos,  Irreligion:  Croire 
en  Dieu?  Un  mauvais  calcul  (Senreligio: 
Ĉu  kredi  je  Dio?  Malbona  kalkulo). 
Editions  Nouvelles  Cecile  Defaut,  noto  en 
paĝo  27 

Bernard  Behra  (Francio) 


Kredi  aŭ  ne  kredi 

Plian  fojon  mi  ricevis  viziton  de 
Atestantoj  de  Jehovo.  A1  iliaj  argumentoj 
mia  respondo  estis  simpla:  ju  pli  mi  legas 
la  Biblion,  des  malpli  mi  estas  tentata 
kredi. 

Kion,  fakte,  mi  lemis  el  la  Biblio? 

1  —  Dio  konas  estantecon,  estintecon  kaj 
estontecon. 

2  —  La  estonteco  ne  povas  esti  sanĝita, 
ĉar  Dio  ĝin  konas  (despli  ke  li  mem  ĝin 
determinis). 

3  —  Libervolo  do  ne  ekzistas,  alie  Dio  ne 
konus  estontecon. .  .kaj  ne  estus  Dio. 

4  —  Kiam  Dio  kreis  homon,  li  kreis  ĝin 
neperfekta. 

5  —  Li  kreis  ĝin  intence  neperfekta. 

6  —  Kaj  li  scias  ĉiujn  krimojn,  kiujn  faros 
la  homo,  ĉar  Dio  konas  estontecon. 


/V 

7  —  Car  li  kreis  la  homon  intence 
neperfekta,  Dio  do  rekte  kaj  persone 
respondecas  pri  tiujn  krimojn.  Kion  pensi 
pri  Dio? 

8  —  Homo  estante  kulpa  pri  tiuj  krimoj, 
pri  kiuj  Dio  mem  respondecas,  kion  faras 
Dio  por  pentofari  ĉiujn  tiujn  krimojn 
(fakte,  ne  tiujn,  sed  siajn  krimojn)? 

9  —  Dio  kondamnas  sian  propran  filon  al 
la  plej  temra  morto  kiu  eblas:  morti  najlita 
vivanta  sur  kruco.  Kion  pensi  pri  tiu 
Dio? 

Tio  estas  tre  ekzakte  tio,  kion  diras  la 
Biblio.  Plej  bone,  do,  ne  legi  la  Biblion 
se  oni  volas  esti  kredanto! 

Bedaŭrinde  mi  legis  la  Biblion.  Mi  do  iros 
en  inferon,  ĉar  Dio  tion  volis. 

Dankon,  Dio! 

Jean  Marin  (Francio) 

Religioj  kaj  sekseco 

Ne  estas  seninterese  studi  kelkajn  inter  la 
pli  grandaj  religioj  pri  iliaj  rilatoj  kun 
sekseco. 

Hinduismo 

Sendube  unu  el  la  pli  senĝena  kun  sekseco: 
oni  trovas  ĉe  ĝi  veran  laŭdegon  de  amoro  kun 
Kamasutro  kaj  la  skulptaĵoj  sur  la  muroj  de  la 
temploj  (speciale  tiuj  de  Khaĝuraho). 

Budhismo 

Neniu  malpermeso,  neniu  nocio  de  eraro 
aŭ  peko. 

Anglikanismo 

Virinoj  rajtas  fariĝi  pastroj. 

Pastroj  kaj  episkopoj  edziĝas. 

Samseksemuloj  rajtas  fariĝi  pastroj  kaj 
episkopoj. 

Luteranismo 

La  pastroj  edziĝas. 

Foresto  de  problemo  rilate  tiun  temon,  ĝis 
tiu  punkto  ke,  antaŭ  kelkaj  jaroj,  oni  eĉ 
vidis  du  parojn  de  pastroj  vivantaj  en 
kompleta  komuneco,  inkluzive  seksa. 

Katolikismo 

Kontraste  kun  protestantaj  eklezioj : 

—  Rifuzo  de  edziĝo  de  pastroj. 

—  Rifuzo  de  ordinacio  de  virinoj . 

—  Rifuzo  de  reedziĝo  de  eksedziĝintoj. 

—  Rifuzo  de  edziĝo  de  samseksemuloj. 

Aspekto  iom  obseda  de  sekseco:  dum 
konfesoj,  revenantaj  demandoj  al  geknaboj 
koncernante  “malpurajn  gestojn”. 

Sed,  malgraŭ  (aŭ  pro)  tiu  grava  rigoreco, 
interalie  la  rifuzo  de  edziĝo  de  pastroj, 
multnombraj  kaj  laŭtegaj  skandaloj: 

Pastroj  implikitaj  en  fipalpadoj  kaj 


seksperfortoj  de  knaboj  kaj  knabinoj . 

—  20  000  viktimoj  en  Germanio  (laŭ 
deputito  Ingrid  Matthaus-Maier) 

—  13  000  viktimoj  de  pli  ol  5000  pastroj 
en  Usono  (laŭ  John  Jay  Report  2005): 
viktimoj  por  kiuj  la  Papo  mem  petis 
pardonon. 

Estas  interese  noti,  ke  tiaj  kazoj  de 
pedofilio  estas  preskaŭ  nulo  ĉe  rabenoj  kaj 
protestantaj  pastroj  kie  geedzeco  de  la  pastroj 
estas  kvazaŭ  regulo. 

La  mito  de  la  virgulino  Maria:  ŝi  edziniĝis 
12-jaraĝa  kun  Jozefo,  30-jaraĝa,  ŝia  kuzo; 
kiam  ŝi  estis  15-jaraĝa,  (14  laŭ  la  papo 
Johano-Paŭlo  II),  ŝi  estis  fekundigita  de  la 
Sankta  Spirito.  Sed,  kio  estas  Sankta  Spirito: 
unu  el  la  tri  komponantoj  de  Dio  mem. 

Kaj,  kion  diras  al  ni  la  Biblio,  kion  faris 
Dio?  Li  gravedigas  knabinon  15-jaraĝa. 

En  la  franca  juro  tio  nomiĝas  pedofilio, 
puninda  de  7  ĝis  10  jaroj  da  malliberejo. 


Islamo 

Alian  ekzemplon  proponas  Islamo: 
Mohamedo. 

—  25-jaraĝa  li  edziĝas  kun  sia  ĉefmo 
Kadidja  (40  jaraĝa). 

—  50-jaraĝa  edziĝas  kun  Aishan  (6-jara) 
(hadito  114) 

—  53-jaraĝa  metas  Aishan  (9-jara)  en  sian 

liton  (Sahib  Boukhari  5-58-216) 

Sahib  Boukhari  parolas  pri  Mohamedo: 

—  “Li  havis  seksan  potencon  tiom 
grandan  kiom  tiu  de  30  viroj”  (S.B.  vol.l, 
hadito  250) 

—  “Li  povis  amori  kun  9  virinoj  la  saman 
tagon”  (S.B.  vol.7,  libro  62,  hadito  6) 

—  “Li  edziĝis  pli  ol  10  fojojn,  inkluzive 
kun  Zahinab,  la  edzino  de  sia  filo” 

Mohamedo  estas  tiom  admirinda,  ke  oni 
devas  lin  imiti: 

En  la  landoj  kie  regas  Islamo,  la  aĝo  de  la 
geedziĝo  por  la  “virinoj”  estas  plej  ofte 
fiksita  inter  9  kaj  10  jaroj. 

Kelkaj  aŭtoritataj  opinioj: 

—  Sauda  Arabio:  “La  knabinoj  estas 
maturaj  por  edziniĝo  je  10  jaroj”  (La  Granda 
Muftio). 

—  Maroko:  La  ŝejko  A1  Maghavi  pravigas 
la  edziĝon  kun  knabinoj  9-jaraĝaj. 

—  Irano:  M.  Asfemani:  “Knabino  atingas 
puberecon  9-jaraĝe  kaj  estas  preta  edziniĝi”. 

Korano:  “La  periodo  de  atendo  (antaŭ 
edziniĝo)  estas  de  3  monatoj  por  la  fianĉinoj 
kiuj  ne  jam  havas  siajn  menstruojn”  (Korano 
65-4-5). 

Ĉio  tio  baziĝas  sur  la  ekzemplo  de 
Mohamedo  kaj  rilatoj  kun  Aisha. 


La  aplikado  de  tiuj  religiaj  preceptoj  estas 
timindaj : 

—  Antaŭ  nelonge,  en  Gazao,  Hamas 
patronis  edziniĝon  de  200  knabinoj  kies 
plimulto  estis  malpli  ol  12-jaraĝaj. 

—  En  2009  en  Jemeno  knabino  edziniĝinta 
perforte  mortis  post  3  tagoj  da  abomenaj 
suferoj  en  akuŝa  ĉambro 

—  Antaŭnelonge  patro  vendis  sian 
knabinon.  La  nova  posedanto  provis  penetri 
ŝin.  Nesukcesinte,  li  prenis  tranĉilon  kaj 
tranĉis  al  ŝi  la  vaginon.  Tiam  li  sukcesis 
penetri  ŝin.  La  morgaŭan  tagon  la 
knabino  mortis,  malplenigita  je  sia  sango. 

Tiu  ĉi  flanko  iom  obseda  de  la  sekseco 
fariĝas  kelkfoje  stranga: 

La  egipta  Nacia  Komitato  de  Virinoj 
alvokis  al  la  parlamento  ne  voĉdoni  por  du 
leĝoj : 

—  unu  por  malaltigi  la  aĝon  de  edziniĝo 
por  knabinoj . 

—  alia  por  permesi  al  edzo  havi  seksajn 
rilatojn  kun  sia  edzino  dum  6  horoj  post 
ŝia  morto! 

La  kristana  religio  ne  estas  multe  pli  favora 
por  la  virinoj  kiuj  timas  Kriston:  “Virinoj 
submetiĝu  al  la  Sinjoro  ĉar  edzo  estas  la  ĉefo 
de  la  edzino  same  kiel  Kristo  estas  la  ĉefo  de 
la  eklezio.”  (5Ep-5-22) 


Jean  Marin  (Francio) 


La  islamigo  de  jud-kristanaj 
konceptoj 

Islamo  estis  and  restas  malfacila  temo 
por  la  Okcidento.  Eble  la  okcidentano 
suspektas  ke  estas  ia  rilato,  eĉ  simileco, 
inter  Islamo  kaj  sia  historia  Kristanismo, 
sed  la  islamanoj  ne  akceptas  la  kracigon 
de  Kristo,  kaj  akuzas  la  kristanojn  pri 


malscio  kaj  misfido,  malgraŭ  la  profeteco 
de  ilia  supozita  filo  de  Dio.  La  judoj  ankaŭ 
vidas  iom  da  simileco,  sed  longa  historio 
de  malamikeco,  komencante  ekde  kiam 
Mohamedo  atakis  la  lokajn  judajn  tribojn, 
lasis  pli  da  suspekto  ol  scivolo.  Tiu 
proksimo-kun-malproksimo,  rilato-kun- 
aparto  antaŭfiguras  la  komplikajn 
klopodojn  kompreni  Islamon  el 
okcidentema  vidpunkto. 

La  Eŭropa  mezepoko  postlasis  vastan 
mis-  kaj  mal-komprenon  kune  kun 
suspekto  kontraŭ  Islamo,  kiam  ĝi  estis 
vidita  kiel  malvera  religio  fondita  de 
malvera  profeto,  kiel  ilustrita,  ekzemple, 
en  La  Dia  Komedio  de  Dante.  Ankaŭ  la 
judoj,  precipe  tiuj  vivantaj  en  la  koro  de 
Islamujo,  skribis  sian  kontraŭ-islaman 
polemikon,  eĉ  se  tion  ili  grandparte  faris 
hebree.  Sed  same  kiel  la  eŭropanoj 
komencis  la  intelektan  movadon  de  la 
biblia  “alta”  kritiko,  inversigante  la 
tradiciajn  ideojn  pri  la  aŭtoreco  kaj 
difonteco  de  la  Biblio  kaj  trovante  tie 
homajn  manojn,  ili  ankaŭ  sian  rigardon 
turnis  al  Islamo  kaj  ĝia  sankta  libro. 

Aparte  notindas  la  hungaro  Ignaz 
Goldziher,  la  nederlandano  Christiaan 
Snouck  kaj  la  germano  Theodor  Noldeke, 
kiuj  ĝisfunde  studis  la  Koranon  kaj 
Islamon  en  la  19-a  jarcento.  Interese, 
Goldziher  trovis  similecon  inter  la  Korano 
kaj  fontotekstoj  ne-ortodoksaj  judaj  kaj 
kristanaj. 

Malgraŭ  tiaj  klopodoj,  la  Korano  kaj 
Islamo,  male  al  Judismo  kaj  Kristanismo, 
restas  rimarkinde  sub-studataj.  Ties  parta 
kialo  estas  politikaj  konsideroj,  sed  laŭ 
mia  vidpunkto,  tion  grandparte  kaŭzas  la 
malvolo  kaj  hezito  de  islamanoj  mem  por 
studi  kaj  kompreni  la  originojn  de  sia 
religio.  Kiel  ano  de  islama  socio,  mi  mem 
ŝatis  kaj  daŭre  emas  esplori  kaj  pli 
profunde  kompreni  la  fontojn,  sintenojn, 
kaj  mondrigardon  de  Islamo  kaj 
Islamanoj. 

Ekante  de  la  supozo  ke  Islamo  estas 
homorigina  fenomeno,  tute  bazita  en  ĝiaj 
historiaj  kaj  geografiaj  kondiĉoj  kaj  lanĉita 
el  la  specifa  intelekta  disvolviĝ-nivelo,  kiu 


normis  en  tiu  epoko,  ni  povas  ekprogresi 
por  komenti  pri  kredoj,  imagoj  kaj  sintenoj 
islamaj  kiuj,  dum  ili  restas  kiel  mensa  kaj 
morala  valoro  por  centoj  da  milionoj  da 
islamanoj,  ofte  pasas  neekzamenitaj  kaj 
nur  supraĵe  komprenitaj.  Tamen,  la  plej 
rimarkinda  eco  de  islamaj  konceptoj, 
ĝenerale,  ne  estas  iliaj  originoj  mem,  sed 
la  rilato  inter  iliaj  originaj  sencoj  kaj  celoj, 
kaj  iliaj  nuntempaj  formoj.  Malsupre  ni 
notos  kelkajn  tiajn  konceptojn,  kaj 
komentos  pri  ilia  origino  kaj  ilia  nuna 
uzado.  Ni  rimarku,  ke  dum  mi  kritikos  la 
islamajn  konceptojn,  komparante  ilin  kun 
la  judaj  kaj  kristanaj,  mi  neniel  intencas 
prezenti  tiujn  kiel  superajn  al  la  islamaj, 
sed  nur  kiel  antaŭokazajn,  tial  bazajn  kaj 
kiel  devenlokon,  kiun  Islamo  modifis  kaj 
ŝanĝis. 

Ĉielo  kaj  infero 

Kiel  multaj  aliaj  konceptoj,  la  ĉielon  kaj 
inferon  Islamo  probable  elĉerpis  el  la 
Kristanismo.  Sed  elstaras  du  rimarkindaj 
malsamaĵoj:  unue,  la  nomo,  kaj  due,  la 
celo.  En  Islamo,  la  ĉielo  ne  vere  estas 
ĉielo;  ĝi  estas  “ĝannah”,  paradizo,  aŭ  pli 
precize,  ĝardeno.  La  ideo  ne  estas 
supreniri  kiel  spirita  rekompenco  por  fido 
(pri  kio  ni  parolos  plu  pli  poste),  sed  rekta, 
materia  repago  por  monoteisme  motivataj 

/V  /V  /V 

laŭ-Sariaj  (Saria:  islama  leĝaro)  faroj.  Gi 
staras  kiel  kontraŭ-cirkaŭaĵo  al  la 
senkompata  dezerta  hejmo  de  la  araboj, 
kaj  plu,  ĝi  ofertas  tute  malspiritajn  kamajn 
plezurojn  (inter  aliaj,  vinon  kaj  sekson). 
Tial  ĝi  ne  estas  la  destino  de  savo,  sed  la 
rekompenco  de  sovaĝo.  Ankaŭ  la  infero, 
tute  malproksimas  de  la  ideo  de  malsavo, 
kaj  nur  reprezentas  torturan,  senkompatan 
punon  pro  nekredo  je  la  religio  kaj  ĝia 
profeto  kaj  pro  ne-agado  laŭe.  En  tia 
senfina,  kmelega  dezerto,  homoj  restos 

senfine.  Ankaŭ  trafe  al  tiu  ĉi  temo,  la  dua 
nomo  de  la  infero,  aldone  al  “nar”  (fajro) 
estas  “ĝahannam”,  Esperante  “geheno”, 
derivita  el  la  hebrea  “Gehinnom”,  iu  valo 
ekster  la  antikva  Jerusalemo,  kien  estis 
ĵetitaj  la  postrestaĵoj  de  la  neobeintaj 
Izraelidoj,  destinitaj  al  senfina  malbeno  de 
Javeo.  Kompreneble,  neniu  mencio  pri  tio 
estas  farita  en  la  islamaj  fontotekstoj;  kiel 
en  aliaj  kazoj,  ĉia  mencio  de  originoj, 
veraj  originoj,  estas  malatentata. 

/v 

Cu  Islamo  estas  fido? 

En  la  Korano  kaj  tra  centoj  da  jaroj  da 
islamaj  skriboj,  la  vorto  “fido”  aperas  tre 

/V 

amplekse.  Ci-tage,  oni  multfoje  aŭdas  la 
esprimon  “la  islama  fido”.  Sed  ĉu  Islamo 

estas  vere  “fido”,  en  la  sama  senco  de  la 

/\ 

kristanismo?  Cu  tiu  vorto  ne  estis 
miskomprenita,  aŭ  pro  malscio  aŭ  pro 
imito?  Je  kio  Islamo  postulas  fidon?  Je  la 
monoteismo.  Sed  la  monoteismo  estis 
tiuepoke  jam  de  longe  konata  kaj 
praktikata  de  la  judoj,  kaj  eĉ  la  kristanoj 
(en  sia  aparta  maniero).  Tiel  ni  diras  ke  la 
monoteismo  ne  estis  nova  koncepto,  sed, 
male,  eĉ  la  Korano  agnoskas  pri  la 
paganoj,  “Se  vi  demandos  al  ili  pri  kiu 
kreis  la  ĉielojn  kaj  la  teron,  ili  diros,  Alaho 
(Dio).”  Do  la  tiamaj  araboj  konis  pri  kaj 
ankaŭ  akceptis  la  monoteismon.  La  vera 
senco  de  la  fido,  kiu  mankas  en  Islamo, 
devenas  de  la  kristana  postulo,  ke  la 
fidantoj  akceptu  la  reviviĝon  kaj  elleviĝon 
de  morta  homkorpo,  precize  ĉar  tio  estas 
absurda  kaj  kontraŭ-reala.  Rekompence,  la 
korpo  de  la  kristano  ankaŭ  reviviĝos.  Kaj 
tio  ekzakte  estas  la  fido  pri  la  “elleviĝo  de 
la  kamo”,  kiun  priskribis  Tertuliano.  Sed 
pri  kio  temas  la  fido,  tiel  nomata,  en 
Islamo?  Ne  pri  nova,  sav-dona  ideo,  sed 
pri  tio,  ke  unue,  vi  estas  sklavo  de  Dio,  kaj 
due,  ke  Mohamedo  estas  la  profeto  de  Dio, 


obeinda  je  ĉiuj  detaloj.  Baze  sur  tiuj,  vi 

/\ 

devas  sekvi  la  Sarion,  inkluzive  de  la 
preĝo,  fasto,  milita  ĝihado,  sklav-posedo, 
ktp,  kaj  tiel  devos  vi  fari  ĝis  la  juĝo-tago. 
Islamo,  do,  ne  estas  spirita  fido  en  la 
kristana  senco,  sed  nefleksibla  leĝaro,  kiu 
kaŝas  sin  sub  la  ombrelo  de  monoteismo. 

Ne  filo,  sklavo 

Ekde  la  plej  antikvaj  epokoj,  la  religioj 
ĉiam  serĉadis  manieron  por  (re)konekt  kun 
la  Dio(j).  Tion  la  Judismo  trovis  en  la 

koncepto  de  la  elektita  popolo,  elektita  laŭ 

/\ 

tio,  ke  ili  devas  teni  la  halahon  (di- 
prezentita  leĝaro)  de  sia  nacia  dio  Javeo, 
mem  simbolo  de  ilia  forto  kaj  vivtenemo. 
Sed  tie  ĉi  temas  ankaŭ  pri  samvojaneco 
(t.e.,  la  judoj  vojaĝas  samvoje  kun  Dio), 
pri  asocieco,  ne  nur  pri  post-sekvemo.  La 
judoj  ne  nur  sekvas  Javeon,  sed  ili  ankaŭ 
partoprenas  kun  Javeo  kaj  kune  kun  li 
decidas,  kaj  rajtas  trovi  novajn  solvojn  por 
novaj  kondiĉoj.  Simbole,  Jakobo  luktis 
kun  Dio  kaj  venkis  lin.  La  leĝon  tenas  la 
judoj,  sed  la  leĝo  ne  tenas  ilin.  Kiu  estus 
Javeo  sen  sia  favorata  popolo?  Tion  la 
islamano  neniam  pensus  nek  imagus.  Por 
li,  paradokse,  Dio  postulas  adoron,  kaj 
samtempe  bezonas  nenion.  Tamen,  post- 
judisme,  la  kristano  diris:  Ni  fariĝu  gefiloj 
de  Dio.  Tiel  elektiteco  anstataŭis  filecon. 
Fine  iĝis  Dio  homo,  kaj  la  homo  diiĝis.  Ne 
nur  tiel,  sed  la  kristano  ankaŭ  akceptis 
ĉielan  vojon  al  la  etema  beno  kaj  vivo, 

samtempe  ĝuante  gracon  en  tiu  ĉi  mondo. 

/\ 

La  halaho  estis  forigita  kaj  la  regno  de  Dio 
alvenis;  la  ŝabato  estis  forĵetita  kaj  la  jaroj 
de  nia  Sinjoro  (anno  Domini) 
bonvenigitaj. 

Ses  cent  jarojn  poste,  la  Islama  profeto 
ofertis  nenion  novan:  nur  emfazinte  la 
monoteismon,  kmelan  kaj  sennuancan  en  s 

ĝia  simpleco,  li  jugis  la  mondon  per  aldia 
sklaveco.  Estu  sklavo,  obeu,  kaj  vi  atingos 
materian  paradizon  ofertontan  plezurojn 
neitajn  al  vi  nunmonde.  La  Judismo  havas 
nuancportan  elektitecon,  la  Kristanismo 
gefilecon,  sed  la  Islamo  nur  senpensan 
sklavecon.  Pri  tio  la  islamanoj  kutime 
fieras;  sed  rigideco  kaj  senpensemo  ne 
fierindas.  Surbaze  de  tio,  ankaŭ  la 
sklavigo  trudata  al  aliaj  homoj  estas 
validigita  kaj  neniam  rifuzita 
modemepoke.  Eĉ  sklaviĝ-rakonto  pri  la 
komenco  de  rilato  kun  la  ĉiela  sklav- 
posedanto  estis  problemplena  kaj  entute 
malfavora  al  la  homo:  la  Korano  diras  ke 
Dio  prezentis  la  “konfidon”  (laŭ  kiu 
necesas  obei  Dio  kaj  sklav-konduti 
kontraŭ  li)  al  la  ĉielo  kaj  tero  kaj  montaro, 
kaj  ili,  tute  saĝe,  rifuzis  ĝin.  Nur  la  homo 
ĝin  akceptis;  kaj  pro  ilia  naiva  peno,  la 
Korano  lin  priskribas  kiel  “malsciulon.” 
Klare  ni  staras  tie  ĉi  antaŭ  tordita  versio 
de  la  Hebrea  “brif  ’  (interkonsento  kun 
Dio),  ne  nur  universaligita  kaj  ankaŭ 


severe  misfigurigita.  Tiu  misfigurigo 
ankaŭ  estas  enkorpigita  en  la  nomo  de  la 
profeto  mem,  Muhammad  ibn  Abdullah, 
“Mohamedo,  filo  de  la  sklavo  de 
Dio”  (“Abdullah”  estis  la  nomo  de  lia 
patro  kaj  signifas  “sklavo  de  Dio”),  nomo 
kiun,  ni  memorigu,  iuj  orientalistoj 
konsideris  inventita  dum  posta  epoko  de 
islam-defenda  polemiko,  kaj  ne  la  origina 
nomo  de  la  araba  profeto. 

Fine,  mi  resumu,  ke  la  ĉefa  celo  de  tiu  ĉi 
artikolo  estis  kritiko  pri  la  originaj  kaj 
bazaj  konceptoj  de  Islamo,  tiel  ke  Islamo 
elradikigis  tiujn  konceptojn  de  ilia  juda  kaj 
kristana  grundo,  kaj  tordis  ilin,  kaj 
malkonektis  ilin  de  ilia  pra-intenco. 
Alivorte,  Islamo  alpruntis  tiujn  konceptojn 
en  artefarita  maniero,  kaj  utiligis  ilin  por 
sia  politika  supervenko,  sen  ĝuste 
kompreni  ilin. 

Ali  Al-Mufaddal  (loĝas  en  araba  lando) 


Mortpuno  pro  ateismo 

En  la  lastaj  tagoj  de  marto  ĉi-jare  aperis  du 
artikoloj  en  britaj  gazetoj  pri  la  landoj,  kie 
ateistoj  povas  ricevi  mortkondamnon. 

En  laĵurnalo  Independent  la  30an  de  marto 
aperis  artikolo  kun  la  titolo  “La  13  landoj,  kie 
la  fakto  esti  ateisto  estas  punebla  per  la 
morto”.  Tiuj  landoj,  laŭ  la  listo  en 
Independent  estas:  Afganujo,  Irano,  Jemeno, 
Kataro,  Malajzio,  Maldivoj,  Maŭritanio, 
Niĝerio,  Pakistano,  Sauda  Arabujo, 

Somalujo,  Sudano  kaj  Unuiĝintaj  Arabaj 
Emirlandoj . 

En  multaj  aliaj  landoj ,  kvankam  ateismo  ne 


formale  kondukas  al  mortkondamno  laŭ  la 
leĝo,  tamen  okazas  ke  ateistoj  kaj  humanistoj 
estas  murditaj  de  religiaj  ekstremistoj  pro  siaj 
opinioj.  Almenaŭ  tri  ateismaj  blogantoj  estis 
morte  dishakitaj  en  Bangladeŝo,  post  kiam  ili 
aperigis  artikolojn,  en  kiuj  ili  konsilis,  ke  oni 
bazu  siajn  opiniojn  sur  sciencaj  pmvoj  prefere 
ol  religiaj  kredoj.  Aŭdiĝis  akuzoj  kontraŭ  la 
polico,  ke  ĝi  nur  indiferente  esploris  tiujn 
murdojn,  tiel  praktike  ignorante  ilin. 

La  26an  de  marto,  ankaŭ  la  revuo  The 
Economist  enhavis  artikolon  pri  la  sama  temo, 
kun  pli  da  informoj  pri  specifaj  ekzemploj . 
Laŭ  tiu  artikolo,  en  2014  Sauda  Arabujo 
aprobis  leĝon,  laŭ  kiu  ateismo  estas 
ekvivalenta  al  terorismo.  En  febmaro,  juna 
saudo  estis  kondamnita  al  dekjara 

mallibereco,  granda  monpuno  kaj  2000 
vipobatoj,  ĉar  li  anoncis  sian  ateismon  en 
Tvitero.  Sed  fakte  li  estis  eĉ  bonŝanca,  ĉar 
alia  junulo,  kiu  aperigis  filmeton  de  si  mem 
disŝiranta  Koranon,  estis  kondamnita  al 
morto. 

Eĉ  en  landoj,  kiuj  ne  rekte  kontraŭleĝigas 
eksislamiĝon,  oni  trovas  manierojn  por 
malfaciligi  la  vivon  de  homoj,  kiuj  forlasas  la 
religion.  En  Omano,  Kuvajto  kaj  Jordanio 
islamaj  tribunaloj  povas  nuligi  la  geedziĝon 
de  tiuj,  kiuj  forlasas  Islamon,  aŭ  malhelpi  ilin 
ricevi  heredaĵojn.  En  Pakistano  oni  povas 
forpreni  la  infanojn  de  paroj,  kiuj  konvertiĝas 
for  de  Islamo. 

En  landoj,  kiuj  ne  havas  leĝojn  kontraŭ 
eksislamiĝo,  oni  ofte  utiligas  anstataŭe  la 
leĝojn  kontraŭ  blasfemado.  En  Egiptujo,  21- 
jara  studento,  Karim  Ashraf  Muhammad  al- 
Banna,  ricevis  kondamnon  al  tri-jara 
mallibereco,  post  kiam  li  anoncis  sian 
ateismon  en  Fejsbuko.  Ateismo  en  si  mem  ne 
estas  kontraŭleĝa  en  Egiptujo;  anstataŭe  oni 
akuzis  lin  pro  insultado  kontraŭ  religio.  Oni 
utiligis  la  leĝon  kontraŭ  blasfemado  ankaŭ  en 


Pakistano,  kiam  kristanino  Asia  Bibi  estis 
kondamnita  al  morto  en  2010  post  akuzo,  laŭ 
kiu  ŝi  laŭdire  misfamigis  la  profeton 
Mohamedon.  Tiu  akuzo  sekvis  personan 
kverelon  kun  grupo  de  islamaj  najbarinoj. 
(Laŭ  la  angla  Vikipedio,  en  aprilo  2016  ŝi 
restas  ankoraŭ  nun  en  malliberejo,  post  pluraj 
apelacioj  kaj  prokrastoj  de  la  proceso.) 
Intertempe  Salman  Taseer,  la  guberniestro  de 
Panĝabo,  kiu  anoncis  sian  intencon  pardoni 
ŝin,  estis  murdita  en  201 1  de  sia  propra 
gardisto. 

Malgraŭ  la  grandaj  riskoj  por  religidubantoj 
en  la  islama  mondo,  abundas  scivolo  pri 
ateismo.  Laŭ  Google  Trends  (“Tendencoj”), 
la  sep  landoj  de  kie  oni  plej  ofte  serĉas  la 
terminon  “ateismo”  estas  ĉiuj  en  Mezoriento. 
Esploro  en  2012  de  WIN/Gallup  International 
montris,  ke  brazilanoj  estas  pli  religiaj  ol 
afganoj,  kaj  armenoj  pli  fervoraj  ol  irakanoj. 
La  proporcio  de  saudoj,  kiuj  deklaris  sin 
“konvinkitaj  ateistoj”  estas  proksimume  sama 
kiel  ĉe  usonanoj . 

La  redakcio  de  Ateismo 
(kun  danko  al  Diccon  Masterman  kiu  sendis  al 
ni  la  artikolon  el  The  Economist) 


Ondo  de  netoleremo  en  Barato 

Kiam  la  hindia  verkisto  Uday  Prakash 
[udej  prakaŝ]  anoncis,  ke  li  redonas  sian 
premion  al  la  nacia  beletra  akademio,  Sahitya 
Academy  [sahitja  akademi],  neniu  supozis,  ke 
dekoj  da  verkistoj  kaj  intelektuloj  sekvos  lian 
agon.  Sed  okazis  ĝuste  tio. 

Ili  protestas  kontraŭ  la  ondo  de  netoleremo 
tra  la  tuta  lando  ekde  kiam  la  nuna  registaro  - 
dekstrema,  hindunaciisma  koalicio  -  gajnis 
potencon  en  2014.  De  2013,  tri  konataj 
raciistoj  kaj  ateistoj  estis  murditaj  en  Barato: 


N.  A.  Dabholkar  (en  2013);  G.  Pansare 
(2015);  kaj  M.  M.  Kalburgi  (2015).  Ĝis  nun, 
neniuj  estis  arestitaj.  Ĉiuj  tri  homoj  forte 
kritikis  kelkajn  tradiciojn  kaj  kutimojn  de  la 
hinduismo. 

De  diversaj  partoj  de  la  lando  venas 
raportoj  pri  minacoj  kaj  atakoj  kontraŭ 
religiaj  (kaj  aliaj)  malplimultoj .  En  septembro 
2015  okazis  amasatako  kontraŭ  islamana 
familio  dum  kiu  oni  mortigis  s-ron  M. 

Akhlaq.  Laŭ  la  polico,  estis  malvera  onidiraĵo 
en  najbara  hindua  templo,  ke  la  familio  de 
Akhlaq  buĉis  bovinon,  kaj  manĝis  la  bov- 

viandon. 

Intertempe  komence  de  2016  akriĝis  atakoj 
kaj  agresoj  kontraŭ  universitatoj  tra  la  lando. 
Jam  de  jardekoj  la  ĉefe  altkastaj  funkciuloj  de 
la  universitatoj  en  la  lando  reagas  negative  al 
la  eniro  en  la  eduksistemon  de  la  dalitoj  (la 
iamaj  “netuŝebluloj”  de  la 
kastsistemo)  kaj  aliaj 
marĝenigitaj  grapoj.  Sed, 
kiel  rimarkas  Probal 
Dasgupta  en  artikolo  en 
Monato :  “La  ferociĝinta 
agresemo  estas  nova 
simptomo,  ligita  al  la 
ekstrema  karaktero  de  la  nuna  registaro  en 
Delhio.”  La  (anglalingva)  retejo  http :// 
www.modifacts.org/,  ekzemple  donas  multajn 
ekzemplojn  plurkampajn  pri  tiu  ekstrema 
karaktero. 

Observantoj  notas,  ke  tiuj  ĉi  atakoj  ankaŭ 
tiras  la  atenton  for  de  la  tamtamata  ekonomia 
kresko  kiu  efektive  ne  plibonigas  la  vivojn  de 
la  plimulto  de  baratanoj  -  laŭ  pluraj  mezuroj, 


la  vivo  de  la  malriĉularo  efektive 
malpliboniĝis  dum  la  pasintaj  kelkaj  jaroj.  La 
nuna  registaro  simple  ne  sukcesis  plenumi 
siajn  ekonomiajn  promesojn. 

Multaj  voĉoj  en  la  lando  nun  postulas,  ke 
la  registaro  de  N.  Modi  agu  por  protekti  la 

demokratiajn 
valorojn  de  leĝeco 
kaj  libereco.  Kiel 
diris  la  verkistino 
Shashi  Deshpande 
[ŝaŝi  deŝpande]  al 
la  registaro,  “la 
silentemo  estas 
formo  de  konsento”.  Aliflanke,  ĉu  aŭ  ne  la 
diversaj  movadoj  sukcesos  solidarece  rezisti 
la  dekstremajn  fortojn  restas  demando 
malfacila.  Sed  la  relative  braa 
amaskomunikilaro  kaj  socia  medio  certigas, 
ke  ili  ne  restos  silentaj. 

A.  Giridhar  Rao  (Barato  /  Hindio) 


Intertempe  komence  de 
2016  akriĝis  atakoj  kaj 
agresoj  kontraŭ  universitatoj 
tra  la  lando. 


Afabla  sen  Dio 

Studo:  Esploristoj  ekzamenis  la  sociajn 
sintenojn  de  infanoj  -  religieca  eduko  igas 
ilin  netoleremaj. 

(Berlino  /  taz)  Intemacia  studo  de  la 

/\ 

Universitato  de  Cikago  prezentas 

/\ 

apogilojn  por  kritikantoj  de  religioj.  Gi 
montras  ke  infanoj  el  religiema  medio 
estas  malpli  sociemaj  kaj  pli  necedemaj. 

Ili  malpli  dispartigas  havaĵojn  ol  nereligiaj 
samaĝuloj  kaj  krome  ili  juĝas  pli  severajn 
punojn  adekvataj. 

Speciala  skandaleto  pri  tio:  La  studo 
estis  promociita  de  Fondaĵo  John 


Templeton.  Tiu  konservema  usona  fondaĵo 
celintence  subtenas  esplorojn,  kiuj 
pritraktas  rilatojn  inter  sciencoj  kaj 
spiritualeco.  Kritikantoj  eĉ  riproĉas  al  ĝi 
porreligian  lobiadon  (“koridoran 
agadon”). 

Pro  tio  nun  ŝajnas,  ke  la  artikolo 
eldonita  en  la  fakĵurnalo  Current  Biology 
estas  sinpafo.  La  evolupsikologo  kaj 
profesoro  de  neŭrologio  Jean  Decety  kaj 
lia  teamo  ekzamenis  la  socian  konduton 
kaj  toleremon  de  1  750  geinfanoj  aĝaj 

inter  kvin  kaj  dek  du  jaroj.  La  junaj 

/\ 

gepartoprenintoj  el  Kanado,  Cinio, 
Jordanio,  Sudafriko,  Turkio  kaj  Usono 
ĉefe  venis  el  islamanaj  (43%),  kristanaj 

(24%)  kaj  nereligiaj  (28%)  familioj.  Etaj 
grapoj  judaj,  budhanaj,  hinduaj  kaj 
agnostikaj  estis  kompare  sensignifaj. 

La  t.n.  “diktatorludo”  malkovris,  kiom 
altruismaj  estis  la  geekzamenatoj .  Por  tiu 
psikologia  eksperimento  ili  ricevis  dek 
glumarkojn,  kiujn  ili  rajtis  pludoni  al 
nekonata  infano.  La  logiko:  ju  pli  da 
donacemo,  des  pli  da  altraismo. 

Por  pritaksi  la  empatian  kapablon,  la 
esploristoj  krome  montris  mallongajn 
movbildojn  montrantajn,  kiel  unu  figuro 
alian  puŝis  aŭ  premis  -  sen  aŭ  kun  intenco. 
Post  tio  la  infanoj  devis  pritaksi,  kiom 
malica  estis  la  konduto  kaj  kia  puno  estus 
adekvata. 

En  ambaŭ  kategorioj  la  geknaboj  el 
religiaj  familioj  atingis  malpli  bonajn 
rezultojn  ol  tiuj  sen  religia  edukado.  Pli 
malofte  ili  pludonis  glumarkojn,  pli  severe 
ili  prijuĝis  kaj  estis  malpli  toleremaj,  se 
temis  pri  punado  de  aliaj.  Similaj  rezultoj, 
cetere,  ankaŭ  ekestis  el  studoj  pri 
plenaĝuloj. 

Interese  estas,  ke  la  konduto  de  la 
infanoj  klare  kontrastis  al  la  percepto  de  la 
respektivaj  gepatroj .  Precipe  religiemaj 


familioj  atribuis  pli  da  empatio  al  siaj 
idaroj.  Ofta  miskonkludo,  kiel  klarigas  la 
aŭtoro  de  la  studaĵo,  Decety:  “Niaj 
rezultoj  kontraŭas  al  la  kutima  kaj 
ĝenerale  ŝatata  supozo,  ke  infanoj  el 
religiemaj  mastramoj  estas  pli  altraismaj 
kaj  afablaj  rilate  al  aliaj  personoj .  En  niaj 
studoj  infanoj  el  ateismaj  kaj  nereligiaj 
familioj  fakte  estis  pli  malavaraj.” 

Speciala  malbonŝanco  por  la  idoj :  Ju 
pli  longe  ili  estis  influataj  de  religiema 
medio,  des  malpli  ili  fariĝis  donacemaj. 
Ĉar  principe  validas:  Ju  pli  aĝaj  estas 
infanoj,  des  pli  donacemaj  -  kondiĉe  ke 
religio  ne  ludas  rolon. 

“La  rezultoj  montras,  ke  sendepende  de 
landlimoj,  religio  negative  influas 
altraismon  ĉe  infanoj”,  diras  Decety.  “Ili 
kontraŭdiras  la  opinion,  ke  religieco 
subtenas  porsocian  konduton,  kaj  ili 
kaŭzas  dubojn,  ĉu  religio  estas  grava  por 
la  morala  evoluo.  “Sekularigo  do  tutcerte 
ne  reduktas  homan  bonkorecon  -  fakto 
estas  la  ekzakta  kontraŭo.” 

El:  “die  tageszeitung’'  (taz),  6  januaro  2016, 

p.18 

tradukis  Winfried  Schumacher  (Germanio) 


Mondo  dividita:  senreligieco 
kreskanta  kaj  malkreskanta 

En  aprilo  ĉi-jare  aperis  artikolo  en  la 
retejo  de  la  fama  usona  revuo  National 
Geographic  kun  la  stranga  titolo  “La  plej 
nova  granda  religio  de  la  mondo: 
senreligieco”.  Atentokapta,  jes,  sed  temis 
ne  ĝuste  pri  religio,  sed  pri  kategorio  de 
religia  apartenado  aŭ  ligiteco.  Laŭ  la 
artikolo,  la  kategorio  de  homoj,  kiuj 
nomas  sin  “religie  neligitaj”  kreskas 


konsiderinde,  kaj  nun  konsistigas  la  duan 
plej  grandan  “religian”  grapon  en 
Nordameriko  kaj  en  la  plejparto  de 
Eŭropo.  En  Usono,  la  neligitoj  jam  estas 
preskaŭ  kvarono  de  la  loĝantaro  (kompare 
kun  sesono  en  2007),  preterpasinte  en  la 
lasta  jardeko  katolikojn,  ĉefekleziajn 
protestantojn,  kaj  ĉiujn  anojn  de 
nekristanaj  religioj .  En  kelkaj  aliaj 
okcidentaj  landoj,  tiu  tendenco  estas  eĉ  pri 
forta.  En  Francio,  Nederlando  kaj  Nov- 
Zelando  la  majoritato  de  la  enloĝantaro 

baldaŭ  estos  senreligiaj.  (Tiel,  fakte,  jam 

/V  /V 

estas  en  Cehio  kaj  Svedio.)  Kaj  en  Britio 
kaj  Aŭstralio,  la  majoritato  konsistos 
baldaŭ  el  ne-Kristanoj,  inkluzive 
senreligiulojn. 

La  artikolo  fokusiĝas  ĉefe  je  Usono, 
atentigante  pri  kelkaj  ecoj  de  la  neligitaro. 
Kiel  en  multaj  landoj  tutmonde,  ili  estas 
sufiĉe  diversaj,  kun  ateistoj,  agnostikuloj, 
kaj  tiuj,  kiuj 
preferas  ne  deklari 
sian  precizan 
formon  de  nekredo, 
kun  homoj  kiuj 
emas  aparteni  al 
organizitaj  grupoj 
kaj  tiuj,  kiuj  ne  tiel 
emas.  Nun  en 
Usono  ekzistas  gamo  da  organizaĵoj, 
grupoj,  kaj  retaj  forumoj,  kie  senreligiuloj 
povas  trovi  samideanojn  kaj  ne  senti  sin 
solecaj.  Tamen,  operacia  direktoro  de  la 
Fondaĵo  Richard  Dawkins  rimarkigas,  ke 
“organizi  ateistojn  estas  kiel  arigi  katojn”. 
Malfacilas  unuigi  homojn  surbaze  de 
nekredo  je  io.  Samtempe,  laŭ  la  artikolo, 
estas  problemo  de  manko  de  diverseco 
inter  usonaj  nekredantoj:  ili  estas  plejparte 

A 

blankaj  viroj .  Gi  citas  nigran  virinon, 
prezidanto  de  organizaĵo  Black 
Nonbelievers  (Nigraj  Nekredantoj),  kiu 
diras,  ke  “se  oni  sin  identigas  kiel 
nekredanto,  oni  estas  rigardata  kiel 
perfidanto  de  la  propra  raso”,  pro  la  grava 
rolo  de  eklezioj  en  la  afrik-usona 
komunumo  kaj  ilia  historio  de  lukto  por 
egalaj  rajtoj. 

Kial  kreskas  senreligieco  en  Usono? 
Parte  estas  kontraŭreago  al  forta  kresko  de 
religia  fundamentismo  kaj  engaĝiĝo  de 
fundamentistoj  en  usona  politiko  en  la 


lastaj  40  jaroj.  Gis  hodiaŭ,  oni  vidas  en 
Usono  “kulturajn  militojn”  ligitajn  kun 
interveno  de  religio  en  politika  kaj  ĉiutaga 
vivo.  Parte  estas  pro  generacia  ŝanĝigo:  la 
tiel  nomataj  “jarmiluloj”  (millenials), 
naskitaj  en  la  80aj  jaroj  aŭ  poste,  estas  pli 
indiferentaj  rilate  al  religio.  Samtempe,  en 
la  lasta  jardeko  ekaperis  la  movado  Nova 
Ateismo,  kies  plej  fama  figuro  estas  la 
brito  Richard  Dawkins.  Tiu  movado  certe 

havis  multe  da  influo 
en  Usono. 

Tamen,  dum 
kreskas  senreligieco 
en  Nordameriko, 
Eŭropo,  Aŭstralio 

kaj  Nov-Zelando,  kaj 

/\ 

Japanio  kaj  Cinio 
restas  sufiĉe  nereligiemaj,  la  artikolo 
atentigas  pri  kontraŭa  tendenco  en  aliaj 
partoj  de  la  mondo,  pli  malriĉaj,  speciale 
subsahara  Afriko.  En  tiu  cetera  mondo, 
religia  apartenado  kreskas  rapide,  simple 
pro  demografia  kresko.  La  artikolo 
enhavas  ligilon  al  raporto  de  la  esplor- 
centro  Pew  (eldonita  en  aprilo  20 1 5)  kun 
la  titolo  “La  estonteco  de  mondaj  religioj : 
prognozoj  pri  kresko  de  loĝantaroj 
2010-2050”,  laŭ  kiu,  la  proporcio  de 
religie  neligitaj  homoj  fakte  falos  je 
tutmonda  skalo,  ekde  la  nuna  16%  ĝis 
13%  en  la  venontaj  35  jaroj.  Plej  rapide 
kreskos  la  nombro  da  islamanoj,  ekde  la 
nuna  23%  ĝis  preskaŭ  30%  de  la  monda 
loĝantaro,  preskaŭ  tiom,  kiom  la 
kristanaro,  kiu  konsistigos  iom  pli  ol  31%. 
Klarigas  tiu  Pew-retpaĝo:  “La  hodiaŭa  aro 
de  religie  neligitaj  homoj  forte 
koncentriĝas  en  lokoj  kun  malalta 

fekundeco  kaj  pliaĝiĝantaj  loĝantaroj,  kiel 

/\ 

Eŭropo,  Nordameriko,  Cinio  kaj  Japanio.” 


Estas  klara  ligiteco  inter 
religieco  unuflanke  kaj 
malriĉeco,  manko  de 
vivsekureco,  kaj  manko  de 
edukiĝo  aliflanke. 

Estas  klara  ligiteco  inter  religieco 
unuflanke  kaj  malriĉeco,  manko  de 
vivsekureco,  kaj  manko  de  edukiĝo 
aliflanke.  Fakte,  eĉ  pli 
bonstataj,  pli  edukitaj  homoj 
en  ĝenerale  malriĉaj  landoj 
emas  esti  religiemaj,  kiel 
ekzemple  en  Barato  /  Hindio. 

En  sia  “Enketo  pri  tutmondaj 
sintenoj  -  printempo  2015”, 

Pew  aperigis  grafikaĵon,  kiu 
montras  la  ligitecon  inter 
religieco  (t.e.  kiom  grava 
estas  religio  por  la  enketitoj) 
kaj  malneta  landa  enspezo 
pokapa.  Pew  resumas  ĝin 
jene:  “Generale  pli  malriĉaj 
landoj  estas  religiemaj;  riĉaj 
malpli,  escepte  de  Usono”. 

Estas  interese,  ke  Usono  kaj 
Cinio  estas  maloj  kiel 
esceptoj  al  la  inversa 
korelativeco  inter  religieco 
kaj  pokapa  land-enspezo. 

Malgraŭ  la  kresko  de 
senreligieco  tie,  Usono  daŭre 
restas  sufiĉe  religia  lando;  laŭ 
Pew,  53%  da  usonanoj  diras,  ke  religio 
estas  tre  grava  por  ili,  kompare  kun  21% 
da  britoj  kaj  nur  3%  da  ĉinoj.  Fakte, 
ankoraŭ  77%  da  usonanoj  ligas  sin  al  iu 
religio. 

Konklude,  mi  ŝatus  demandi:  ĉu 
kreskantaj  pokapaj  land-enspezoj  en  nunaj 
malriĉaj,  religiemaj  landoj  kreskigos 
estontece  senreligiecon?  Tio  estas 
dubinda.  Ekzemple,  Malajzio  havas 
pokapan  enspezon  je  sama  nivelo  kiel 


Pollando,  kvaroble  pli  altan  ol  Barato/ 
Hindio,  sed  estas  simile  religiema,  laŭ 
Pew  (ĉirkaŭ  80%).  Eble  tio  estas  ĉar  iom 


Generally,  poorer  nations  tend  to  be  religious;  wealthy  less  so,  except  for  U.S. 

%  ivho  say  religion  is  very  important  in  their  lives 

PEW  RESEARCH  CENTER 


pli  ol  60%  da  malajzianoj  estas  islamanoj. 
Sed  la  hinduoj  de  Malajzio  (6%  da 
loĝantoj)  verŝajne  estas  samgrade 
religiemaj.  Kaj,  kompreneble,  Usono, 
kvankam  ne  tiom  religiema  kiel  Barato  aŭ 
Malajzio,  ankaŭ  montras  ke  riĉeco  ne 
signifas  senreligiemon.  Temas,  do,  ankaŭ 
pri  kulturo  kaj  historio. 

Nyegosh  Duhe  (Pollando) 

Ateisma  kunveno  dum  la  brita 
kongreso 

En  la  programo  de  la  Brita  Kongreso  de 
Esperanto  en  Liverpolo  aperis  “Diservo” 
je  la  9a  horo  dimanĉon  matene,  antaŭ  la 
jarkunsido  de  la  membroj  je  la  lOa. 
Vidante  tion,  mi  proponis  samtempan 
kunvenon  por  ateistoj,  humanistoj  kaj 
liberpensuloj . 

La  organizanto  klarigis  al  mi,  ke  la  diservo 
ne  estis  oficiala  parto  de  la  programo,  sed 
estis  organizita  de  la  interesatoj  mem, 
antaŭ  komenco  de  la  oficiala  programo  je 
la  lOa.  Kompreneble,  la  homoj  ĝenerale 
preferas  resti  en  la  lito  iom  pli  longe  dum 
la  semajnfino,  kaj  ne  frue  kuri  al  la 
kongresejo!  Do,  mi  fakte  dubis,  kiom  da 
homoj  post  lastmomenta  anonco  en  la 


sabata  posttagmezo  pretos  leviĝi  frue  por 
veni  al  ateisma  kunveno  je  la  9a. 

Tamen,  venis  deko  da  homoj,  inter  kiuj 
estis  du  membroj  de  ATEO.  Ni  ne  havis 
fiksitan  temon,  por  ke  la  homoj  estu 
liberaj  diskuti  ĝenerale  pri  ateismo.  Ni 
parolis  pri  la  signifo  de  la  vortoj 
“ateismo”  kaj  “liberpensulo”,  kaj  pri  la 
fakto  ke  la  vorto  “Ateista”  aperas  en  la 
nomo  de  nia  asocio.  Plurfoje  estis 
proponoj  ŝanĝi  nian  nomon,  sed  finfine,  el 
ĉiuj  proponoj  “Ateismo”  ŝajnas  la  plej 
neŭtrala  kaj  ĝenerala  vorto  por  priskribi 
bazan  sendian  opiniaron.  Mi  estas 
kontenta  aldoni,  ke  per  tiu  malgranda 
kunveno  ni  akiris  unu  novan  membron. 

Anna  Lowenstein  (Britio) 


Evoluoj  en  Islando 

La  publika  kunveno  de  ATEO  dum  la 
UK  en  Islando  estis  inter  niaj  plej 
sukcesaj.  Nia  gasto  estis  Hope  Knŭtsson, 
fondinta  membro  kaj  tiama  prezidanto  de 
Sidmennt  (Islanda  Etika  Humanisma 
Asocio),  kiu  rakontis  al  ni  pri  ĝia 
programo  de  laikaj  konfirmacioj.  Raporto 
pri  tiu  kunveno  aperis  en  Atesmo  n-ro  17, 
de  novembro  2013. 

Sidmennt  aranĝas  ne  nur  laikajn 
konfirmaciojn,  sed  ekde  2008  proponas 
aliajn  laikajn  kaj  humanismajn 
ceremoniojn:  nomceremoniojn  por 
novnaskitoj,  geedziĝojn,  kaj  funebrajn 
ceremoniojn.  En  majo  2013,  Sidmennt 
estis  oficiale  rekonita  kiel  “sekulara 
vivfilozofia  asocio”,  kio  havis  la  sekvon, 
ke  ĝiaj  geedzigaj  ceremonioj  fariĝis  jure 


validaj.  Ekde  tiam  tiaj  ceremonioj  fariĝas 
ĉiam  pli  popularaj.  En  2014  Sidmennt 
solenis  114  ceremoniojn,  en  2015  199,  kaj 
en  2016  antaŭvideble  ĝi  atingos  250.  Tiuj 
ciferoj  ne  ŝajnas  tre  altaj,  sed  memoru,  ke 
la  tuta  loĝantaro  de  Islando  estas  nur  330 
000,  t.e.  malpli  da  homoj  ol  tiuj,  kiuj  ĝis 
nun  aliĝis  al  la  Esperanto-kurso  en 
Duolingo! 

En  novembro  2015  Sidmennt  mendis 
profesian  esploron  pri  la  vivfilozofioj  de 
islandanoj.  La  dek  ok  demandoj  inkluzivis 
multajn  pri  religiaj  kredoj,  kaj  pri  subteno 
al  la  luterana  eklezio,  kiu  nuntempe  ludas 
sufiĉe  aktivan  rolon  en  edukado  kaj  en  la 
ŝtato  ĝenerale.  La  rezultoj  de  la  esploro 
montris,  ke  sekularaj  vivfilozofioj  rapide 
antaŭeniras  en  Islando.  Nur  46%  da 
islandanoj  deklaris  sin  religiaj ;  tio  estas  la 
plej  malalta  proporcio  en  iu  ajn  esploro 


paĝo  1 8 


ATEISMO  22a 


Ateisma  Vivo 


ĝis  nun.  Kvankam  46%  de  la  homoj 
deklaras  sin  kredantoj,  el  tiuj  nur  36% 
kredas  je  la  bazaj  instruoj  de  la  eklezio  pri 
Dio,  etema  vivo,  kaj  la  Releviĝo  de 
Kristo.  Inter  la  plej  juna  aĝo  gmpo,  80,5% 
opinias,  ke  ne  ekzistas  certeco  pri  la 
ekzisto  de  Dio. 

La  esploro  konfirmas 
ĝeneralan  subtenon  por 
la  apartigo  de  la  eklezio 
kaj  la  ŝtato.  Pli  ol  72% 
el  tiuj,  kiuj  esprimis 
opinion  pri  la  afero, 
favoras  disigon.  46% 
opinias,  ke  la  registaro 
ne  devus  financi  iujn 
ajn  religiajn  aŭ 
sekularajn  organizaĵojn, 
dum  la  aliaj  aŭ  subtenas 
la  nunan  situacion 
(29%),  aŭ  opinias,  ke  la 
ŝtato  devus  financi 
ĉiujn  religiajn  kaj 
sekularajn  grupojn 
proporcie  egale  (25%). 

La  rezultoj  de  la 
esploro  estis  eldonitaj  en  januaro  2016, 
kaj  kaŭzis  nacian  debaton. 

Sidmennt  estas  maltrankvila  pri  religia 
ekstremismo,  kaj  partoprenas  en  publikaj 
debatoj,  ekzemple  pri  la  demando,  ĉu 
moskeo  estu  konstmita  en  Rejkjaviko. 
Multaj  homoj  kontraŭstaras  tiun  proponon 
per  la  argumento,  ke  tio  kontraŭas  “la 
kristanajn  valorojn  de  la  islanda  socio”. 
Sidmennt  male  asertas,  ke  tio  estas 
demando  pri  religia  libereco. 

Fine  de  2014  Sidmennt  organizis 

/V 

seminarion  kun  la  titolo  “Cu  ni  timu 


Islamon?”  Unu  el  la  celoj  de  tiu  seminario 
estis  ebligi  debaton  pri  Islamo  evitante 
esprimojn  de  religia  kaj  rasa  malamo. 

En  la  somero  de  2015,  la  leĝo  kontraŭ 
blasfemado  estis  nuligita,  kun  vasta 
subteno  de  ĉiuj  politikaj  partioj,  kaj  ankaŭ 
de  la  islanda  episkopo 
kaj  pastraro.  La 
komento  de  Sidmennt  al 
la  Parlamento  enhavis 
jenan  alineon: 

“Landoj,  kie  mankas 
demokrateco  kaj 
libereco,  ofte  ricevas 
kritikojn  ĉar  ili  punas 
homojn  pro  blasfemado 
eĉ  per  mortkondamno. 
Kiam  tiuj  landoj  estas 
kritikataj,  ili  ofte 
atentigas,  prave,  ke 
similaj  leĝoj  ekzistas  en 
la  okcidentaj 
demokrataj  ŝtatoj.  Tial, 
se  Islando  forigos  sian 
leĝon  kontraŭ 
blasfemado,  esenca  mesaĝo  estos  sendata 
al  la  cetera  mondo.  Nacioj,  kiuj  retenas 
tiajn  leĝojn  kun  seriozaj  sekvoj,  ne  havu 
la  eblecon  montri  al  Islando  kun  la 
komento,  ke  ankaŭ  ĝi  havas  tian  leĝon.” 

Notu,  ke  ekzistas  en  la  islanda  leĝaro 
malpermeso  kontraŭ  esprimoj  de  malamo 
kontraŭ  malplimultaj  grupoj,  do  tiu 
protekto  ne  estos  forigita. 

Anna  Lowenstein  (Britio) 

